《送丁山人游粤西》
明代·梁绍震

家住飞云最上头，别君长笑出罗浮。吴松不入山人梦，辽鹤常随野客游。

彩笔浪吟虚白社，黄金买醉倚青楼。玉姬歌罢无持赠，采采芙蓉八月秋。

作者简介：梁绍震，字原东。顺德人。明穆宗隆庆元年（一五六七）举人，五年（一五七一）乙榜。署教淮安，迁守河池，又佐平乐。尝与杨起元、刘克正往来论学。归田后，常与欧大任等结社唱和。有《绪昌堂集》。清康熙《顺德县志》卷七有传。